钦定古今图书集成/历象汇编/岁功典/第078卷 > 木兰花慢〈重阳〉 京镗
## 钦定古今图书集成/历象汇编/岁功典/第078卷 > 木兰花慢〈重阳〉 京镗

算秋来景物皆胜赏，况重阳。正露冷欲霜，烟轻不雨，
玉宇开张。蜀人从来好事，遇良辰、不肯负时光。药市
家家帘幕，酒楼处处丝簧。　婆娑老子兴难忘。聊复
与平章。也随分登高，茱萸缀席，菊蕊浮觞。明年未知
谁健，笑杜陵、底事独凄凉。不道频开笑口，年年落帽
何妨。